O școală din Brașov, pictată de voluntari: "Când vin copiii, să fie la fel de fericiți".
Carmina, inițiatoarea proiectului, și-a sărbătorit ziua aducând zâmbete pe fața copiiilor. În 5 ani voluntarii au pictat 20 de școli, grădinițe și spitale. Proiectul a început când Carmina a văzut totul gri la Spitalul de Copii din oraș. În Brașov sunt 102 școli, din care 13 sunt private.
Să știi că școlile de la noi pot fi și colorate și prietenoase. Mai ales când se încăpățânează cineva să le dea un aspect vesel.Câțiva voluntari au pictat pereții unei școli din Brașov cu numere și cifre haioase, mesaje motivaționale și curcubeie.Carmina, directoarea unei grădinițe private, a inițiat acest proiect pentru a aduce zâmbete și pe chipurile copiilor care nu învață în grădinița ei.Carmina Nicolescu, inițiatoarea proiectului: "A 20-a acțiune de povești colorate pe pereți. Suntem la o școală specială dragă nouă din Brașov și, din nou, ca de fiecare dată, am reușit să punem aceste culori pe pereți și luni, când vin copiii, să fie la fel de fericiți cum sunt de fiecare dată când pictăm în spitale și grădinițe. Este o zi specială mai ales că este și ziua mea."În 5 ani, voluntarii au pictat în 20 de școli, grădinițe și spitale din județ. Cele mai multe desene reprezintă personaje din povești. Și, să îți mai spun un detaliu al acestui proiect.Totul a început după ce Carmina și-a dus băiatul la Spitalul de Copii din oraș. Și a văzut doar gri în jur. De atunci a decis să facă viața mai colorată copiilor aflați în suferință sau celor care petrec jumătate de zi între pereții școlilor.Fondurile au fost obținute din donații. În Brașov sunt 102 școli, din care 13 sunt private.